tolos_seok
Аржан АДАРОВ.

КӰЛ-ТЕГИННИҤ КӦЛӦТКӦЗИ

I

Јӱрегиҥ, поэт, јарып та турза,
Јӱрӱм тереҥин јарыдар беди?
Илбизин нени айдар эди?
Јажыттыҥ судуры јайылып ачылза!

Тармалу јӱлкӱӱр та кем колында...
Чактар эжигин канай ачайын?
Айланбасты айлана тартайын!
Куулгазын чырай куул алдымда.

Алтайдаҥ ала Босфорго јетире
Аттар изин кем истейтен?
Јӱсјылдар кандый каруу беретен?

Јӱрегиҥ ӱнин лаптап тыҥда,
Кудайдыҥ јайган ӱлӱзин сура.
Орчылаҥ чырай канду ынаарда.